
JEGYZŐKÖNYV


mely készült: Mór Városi Önkormányzat Képviselő-testülete Településfejlesztési Bizottságának 2026. szeptember 10. napján 730 órai kezdettel tartott soron kívüli nyilvános üléséről

Az ülés helye: 8060 Mór, Szent István tér 6., Móri Polgármesteri Hivatal Nagyterme

Jelen vannak:
Dr. Istvánfalvi Dávid		bizottság elnöke
Horváth Márk			bizottság tagja
Jakab Géza				bizottság tagja
Fett Krisztián 			bizottság tagja

dr. Taba Nikoletta			jegyző
Hajnal Tibor				városfejlesztési igazgató
dr. Oross József			önkormányzati irodavezető
Csordás Mónika			jegyzőkönyvvezető

Távol maradt: Iván János		bizottság tagja 

Tanácskozási joggal meghívottak:
Gintner András			Fejérvíz Zrt. Móri Üzemmérnökség vezetője



-----------------------------------


dr. Istvánfalvi Dávid bizottság elnöke köszöntötte a megjelenteket, megállapította, hogy a Településfejlesztési Bizottság határozatképes, tekintve, hogy az 5 megválasztott tag közül 4 tag megjelent, majd az ülést megnyitotta. 

dr. Istvánfalvi Dávid bizottság elnöke javasolta Jakab Géza bizottsági tagot a jegyzőkönyv hitelesítőjének megválasztani, és szavazásra tette fel a javaslatot.

-----------------------------------

A Településfejlesztési Bizottság (4 tagjának jelenlétében) egyhangú 4 igen szavazattal elfogadta a javaslatot, és így a következő döntést hozta:



[bookmark: _Hlk505240795]Mór Városi Önkormányzat Képviselő-testülete
Településfejlesztési Bizottsága
138/2026. (IX.10.) határozata

jegyzőkönyv hitelesítő megválasztása tárgyában

A Településfejlesztési Bizottság Jakab Géza bizottsági tagot a jegyzőkönyv hitelesítőjének megválasztja.

----------------------------------

dr. Istvánfalvi Dávid bizottság elnöke kéri a Bizottságot, hogy a kiküldött meghívó szerinti 4. napirendet a JAVASLAT a vagyonkezelési jogviszony keretében üzemelő Mór kistérségi víziközmű rendszer 2027-2036. évi Gördülő Fejlesztési Tervének elfogadására című előterjesztést 5. napirendként tárgyalja a bizottság, majd javasolta a kiküldött meghívóhoz képest az alábbi napirend elfogadását:

A szavazásra feltett napirendi javaslat: 
1.) JAVASLAT Mór Városi Önkormányzat 2027. évi földgáz energia beszerzésére vonatkozó közbeszerzési eljárás lezárása tárgyában
2.) JAVASLAT Mór Város Zöldinfrastruktúra-fejlesztési és -fenntartási Akciótervének jóváhagyása tárgyában
3.) JAVASLAT Mór Város Integrált Települési Vízgazdálkodási Tervének és Mór Város Vízkárelhárítási Terv módosításának elfogadása tárgyában
4.) JAVASLAT a 269/2026. (VIII.26.) határozat módosítása tárgyában
5.) JAVASLAT a vagyonkezelési jogviszony keretében üzemelő Mór kistérségi víziközmű rendszer 2027-2036. évi Gördülő Fejlesztési Tervének elfogadására

----------------------------------

A Településfejlesztési Bizottság (4 tagjának jelenlétében) egyhangú 4 igen szavazattal elfogadta az elnök napirend tárgyában ismertetett javaslatát, és így a következő döntést hozta:

Mór Városi Önkormányzat Képviselő-testülete
Településfejlesztési Bizottsága
139/2026. (IX.10.) határozata

napirend elfogadása tárgyában

A Településfejlesztési Bizottság a 2026. szeptember 10-i soron kívüli nyilvános ülése napirendi pontjait az alábbiak szerint fogadta el:

1.) JAVASLAT Mór Városi Önkormányzat 2027. évi földgáz energia beszerzésére vonatkozó közbeszerzési eljárás lezárása tárgyában
2.) JAVASLAT Mór Város Zöldinfrastruktúra-fejlesztési és -fenntartási Akciótervének jóváhagyása tárgyában
3.) JAVASLAT Mór Város Integrált Települési Vízgazdálkodási Tervének és Mór Város Vízkárelhárítási Terv módosításának elfogadása tárgyában
4.) JAVASLAT a 269/2026. (VIII.26.) határozat módosítása tárgyában
5.) JAVASLAT a vagyonkezelési jogviszony keretében üzemelő Mór kistérségi víziközmű rendszer 2027-2036. évi Gördülő Fejlesztési Tervének elfogadására

-----------------------------------


Napirendek tárgyalása:
1./ napirend JAVASLAT Mór Városi Önkormányzat 2027. évi földgáz energia beszerzésére vonatkozó közbeszerzési eljárás lezárása tárgyában
– az írásbeli előterjesztés a jegyzőkönyvhöz csatolva
Előterjesztő: dr. Taba Nikoletta jegyző

dr. Istvánfalvi Dávid bizottság elnöke ismertette az előterjesztés, elmondta, hogy a nyertes ajánlattevő az MVM Next Energiakereskedelmi Zrt.-t. nettó 26,309 Ft/kWh fix ajánlati árral. Ez az összeg rendelkezésre áll a költségvetésben.

Hajnal Tibor városfejlesztési igazgató: Igen.

dr. Istvánfalvi Dávid bizottság elnöke szavazásra tette fel az alábbi határozat-tervezetet:

A Településfejlesztési Bizottság a „JAVASLAT Mór Városi Önkormányzat 2027. évi földgáz energia beszerzésére vonatkozó közbeszerzési eljárás lezárása tárgyában” című előterjesztést megtárgyalta, és az abban foglalt határozat-tervezetet a Képviselő-testület által történő elfogadásra javasolja.

-----------------------------------


A Településfejlesztési Bizottság (4 tagjának jelenlétében) egyhangú 4 igen szavazattal elfogadta a határozat-tervezetet, és így a következő döntést hozta:

Mór Városi Önkormányzat Képviselő-testülete
Településfejlesztési Bizottsága
140/2026. (IX.10.) határozata

a „JAVASLAT Mór Városi Önkormányzat 2027. évi földgáz energia beszerzésére vonatkozó közbeszerzési eljárás lezárása tárgyában” című előterjesztés véleményezése tárgyában


A Településfejlesztési Bizottság a „JAVASLAT Mór Városi Önkormányzat 2027. évi földgáz energia beszerzésére vonatkozó közbeszerzési eljárás lezárása tárgyában” című előterjesztést megtárgyalta, és az abban foglalt határozat-tervezetet a Képviselő-testület által történő elfogadásra javasolja.

-----------------------------------

2./ napirend JAVASLAT Mór Város Zöldinfrastruktúra-fejlesztési és -fenntartási Akciótervének jóváhagyása tárgyában
– az írásbeli előterjesztés a jegyzőkönyvhöz csatolva
Előterjesztő: Fenyves Péter polgármester 

dr. Istvánfalvi Dávid bizottság elnöke Volt a témával kapcsolatos lakossági fórum?

dr. Taba Nikoletta jegyző: Igen volt lakossági fórum.

Hajnal Tibor városfejlesztési ig.: Zöldinfrastruktúra-fejlesztése témáról szóló lakossági fórumon nagyon sokan voltak, ez a téma iránt érdeklődtek a legtöbben. Érkezett a lakosság részéről többoldalas észrevételt tartalmazó levél, amit a tervezők figyelembe vettek a dokumentum készítése során. Kritika fogalmazódott meg a zöldterületek fejlesztésével kapcsolatban, a víz megtartassál kapcsolatban, tehát a környezetvédelmi dolgokkal kapcsolatban.

dr. Istvánfalvi Dávid bizottság elnöke szavazásra tette fel az alábbi határozat-tervezetet:

A Településfejlesztési Bizottság a „JAVASLAT Mór Város Zöldinfrastruktúra-fejlesztési és -fenntartási Akciótervének jóváhagyása tárgyában” című előterjesztést megtárgyalta, és az abban foglalt határozat-tervezetet a Képviselő-testület által történő elfogadásra javasolja.

-----------------------------------


A Településfejlesztési Bizottság (4 tagjának jelenlétében) egyhangú 4 igen szavazattal elfogadta a határozat-tervezetet, és így a következő döntést hozta:


Mór Városi Önkormányzat Képviselő-testülete
Településfejlesztési Bizottsága
141/2026. (IX.10.) határozata

a „JAVASLAT Mór Város Zöldinfrastruktúra-fejlesztési és -fenntartási Akciótervének jóváhagyása tárgyában” című előterjesztés véleményezése tárgyában


A Településfejlesztési Bizottság a „JAVASLAT Mór Város Zöldinfrastruktúra-fejlesztési és -fenntartási Akciótervének jóváhagyása tárgyában” című előterjesztést megtárgyalta, és az abban foglalt határozat-tervezetet a Képviselő-testület által történő elfogadásra javasolja.

-----------------------------------



3./ napirend JAVASLAT Mór Város Integrált Települési Vízgazdálkodási Tervének és Mór Város Vízkárelhárítási Terv módosításának elfogadása tárgyában
– az írásbeli előterjesztés a jegyzőkönyvhöz csatolva
Előterjesztő: Fenyves Péter polgármester 

dr. Istvánfalvi Dávid bizottság elnöke: A vízügyi igazgatóság hiánypótlást kért a terv kiegészítése kapcsán, amit a tervezők elvégeztek.

Hajnal Tibor városfejlesztési ig.: Tulajdonképpen két adatot kértek, hol lehet a védekezéshez használt eszközöket és anyagokat tárolni, ezt, ezeket a helyeket kérte megadni a tervben. Az anyag beszerzés honnan történik, kérte meghatározni. Az adatok beépítésre kerültek a tervbe.

dr. Istvánfalvi Dávid bizottság elnöke szavazásra tette fel az alábbi határozat-tervezetet:

A Településfejlesztési Bizottság a „JAVASLAT Mór Város Integrált Települési Vízgazdálkodási Tervének és Mór Város Vízkárelhárítási Terv módosításának elfogadása tárgyában” című előterjesztést megtárgyalta, és az abban foglalt határozat-tervezetet a Képviselő-testület által történő elfogadásra javasolja.


-----------------------------------


A Településfejlesztési Bizottság (4 tagjának jelenlétében) egyhangú 4 igen szavazattal elfogadta a határozat-tervezetet, és így a következő döntést hozta:

Mór Városi Önkormányzat Képviselő-testülete
Településfejlesztési Bizottsága
142/2026. (IX.10.) határozata

a „JAVASLAT Mór Város Integrált Települési Vízgazdálkodási Tervének és Mór Város Vízkárelhárítási Terv módosításának elfogadása tárgyában” című előterjesztés véleményezése tárgyában


A Településfejlesztési Bizottság a „JAVASLAT Mór Város Integrált Települési Vízgazdálkodási Tervének és Mór Város Vízkárelhárítási Terv módosításának elfogadása tárgyában” című előterjesztést megtárgyalta, és az abban foglalt határozat-tervezetet a Képviselő-testület által történő elfogadásra javasolja.

-----------------------------------


4./ napirend JAVASLAT a 269/2026. (VIII.26.) határozat módosítása tárgyában
– az írásbeli előterjesztés a jegyzőkönyvhöz csatolva
Előterjesztő: Fenyves Péter polgármester 

dr. Istvánfalvi Dávid bizottság elnöke elmondja, hogy a módosítások kiemelésre kerültek. Kiemelésre került, hogy a beruházás nem bontható részekre. 

dr. Oross József önk. iroda vez.: A 132,24 m2 hasznos alapterület megjelölésre került az alkalmassági feltétel ellenőrizhetősége érdekében. Adminisztratív jellegű pontosításokra volt még szükség. 

dr. Istvánfalvi Dávid bizottság elnöke Jakab Géza módosító javaslatát is megfontolásra javasolta a Köszbeszerzési Hatóság

dr. Oross József önk. iroda vez.: Igen, de a hivatal ezt nem gondolja aggályosnak.

dr. Istvánfalvi Dávid bizottság elnöke szavazásra tette fel az alábbi határozat-tervezetet:

A Településfejlesztési Bizottság a „JAVASLAT a 269/2026. (VIII.26.) határozat módosítása tárgyában” című előterjesztést megtárgyalta, és az abban foglalt határozat-tervezetet a Képviselő-testület által történő elfogadásra javasolja.

-----------------------------------


A Településfejlesztési Bizottság (4 tagjának jelenlétében) egyhangú 4 igen szavazattal elfogadta a határozat-tervezetet, és így a következő döntést hozta:


Mór Városi Önkormányzat Képviselő-testülete
Településfejlesztési Bizottsága
143/2026. (IX.10.) határozata

a „JAVASLAT a 269/2026. (VIII.26.) határozat módosítása tárgyában” című előterjesztés véleményezése tárgyában


A Településfejlesztési Bizottság a „JAVASLAT a 269/2026. (VIII.26.) határozat módosítása tárgyában” című előterjesztést megtárgyalta, és az abban foglalt határozat-tervezetet a Képviselő-testület által történő elfogadásra javasolja.

-----------------------------------







5./ napirend JAVASLAT a vagyonkezelési jogviszony keretében üzemelő Mór kistérségi víziközmű rendszer 2027-2036. évi Gördülő Fejlesztési Tervének elfogadására
– az írásbeli előterjesztés a jegyzőkönyvhöz csatolva
Előterjesztő: Fenyves Péter polgármester 

Hajnal Tibor városfejlesztési ig. elmondja, hogy a tavalyi évben a fejlesztési célra jelentősen nagyobb összeg volt betervezve a gördülő fejlesztési tervbe 49 MFt, idén mindössze 2.300.000 Ft. Egyeztetve a Fejérvíz Zrt-vel, azt az információt kaptuk, hogy a tavalyi évben több fejlesztés valósult meg ezért az idén visszafogták ezt a költséget. A GFT 10 évet ölel fel, természetesen a következő években újra nagyobb volumenű munkák be vannak tervezve.

dr. Istvánfalvi Dávid bizottság elnöke: Tehát akkor érdemi beruházás nem lesz jövőre.

dr. Taba Nikoletta jegyző: A beruházásoknál nincs is tervezve munka 2027. évre.

Hajnal Tibor városfejlesztési ig. elmondja, hogy bármilyen útfelújítás lesz a jövőben és az alatt azbesztcső van akkor azt az önkormányzat költéségén kell kicserélni, mint a Zrínyi utcában.

Horváth Márk bizottsági tag: A csőtörés alkalmával a szolgáltatónak vagy kivitelezőnek mennyi ideje van a helyreállításra és egyáltalán nekik kell. Példát hoz fel.

Hajnal Tibor városfejlesztési ig: Igen a kivitelezőnek kell helyreállítani, de hogy mennyi ideje van, azt nem tudja az Igazgató Úr, utána néz.

Jakab Géza bizottsági tag kérdez, hogy nem szabályozza-e valamilyen szerződés, hogy a Fejérvíz ZRt-nek minimum mennyit kell fejlesztésre fordítania. A 2 MFt, tulajdonképpen semmire sem elég.


Megérkezik Gintner András a bizottsági ülésre.


dr. Istvánfalvi Dávid bizottság elnöke megkérdezi mi az oka annak, hogy 2027-re a betervezett fejlesztés 2,3 MFt, a beruházás 0 Ft., 2028-ra azonban jelentős fejlesztések és beruházások kerültek betervezésre. 

Gintner András Fejérvíz ZRt Móri üzemmérnökség vez.: A GFT 10 évet ölel fel, de általában a következő évre terveznek, azért gördülő mert benne vannak a megvalósításra váró feladatok. De a forrás kérdése, hogy mi valósul meg. Tervben van a kormány részéről rekonstrukciós munkákra pályázati forrás lehetőség. Előreláthatóan jövőre a rendelkezésre álló forrás, ami az értékcsökkenési leírásból keletkezik abból már költöttek, mert több beruházásba is belefogott a Fejérvíz ZRt. Például Móron a Táncsics utcai, Kórház utcai vízvezeték csere, de tartalékot mindenképp kell képezni, egy nagyobb csőtörés már felújítási kategóriába kerül. 

Horváth Márk bizottsági tag ismét felteszi a kérdést: csőtörés alkalmával a szolgáltatónak vagy kivitelezőnek mennyi ideje van a helyreállításra?

Gintner András Fejérvíz ZRt Móri üzemmérnökség vez.: Minél hamarabb, a 80-as azbeszt csövek törnek a leginkább, amikor kész a javítás és körülötte a talaj át van ázva, nem lehet rá menni a döngölővel, nem lehet megdöngölni, mert eltörik a cső újra. Tehát meg kell várni, hogy tömörödjen a talaj, de a Szolgáltató igyekszik minél hamarabb helyre állatin a közterületet.


Horváth Márk bizottsági tag elhagyja a bizottsági ülést a bizottság 3 taggal folytatja munkáját


Jakab Géza bizottsági tag kéri, hogy legyen egy egyeztetés, ahol téma az Önkormányzat és a Fejérvíz ZRt. között elszámolási rendszer.

Gintner András Fejérvíz ZRt Móri üzemmérnökség vez.: A Fejérvíz Zrt vagyonkezeléses formában üzemelteti a kistérségi víziközmű hálózatot. A kistérségi víziközmű hálózat 10 település vízhálózatát jelenti. Röviden ismerteti az elszámolás lényegét.

dr. Istvánfalvi Dávid bizottság elnöke: Az értékcsökkenés egy virtuális pénz, ami úgy keletkezik, amortizálódnak az eszközök stb. 

Gintner András Fejérvíz ZRt Móri üzemmérnökség vez.: Ismerteti a közelmúltba történt víziközmű vagyon átadást, ami a kistérségi víziközművet nem érintette.

dr. Istvánfalvi Dávid bizottság elnöke szavazásra tette fel az alábbi határozat-tervezetet:

A Településfejlesztési Bizottság a „JAVASLAT a vagyonkezelési jogviszony keretében üzemelő Mór kistérségi víziközmű rendszer 2027-2036. évi Gördülő Fejlesztési Tervének elfogadására” című előterjesztést megtárgyalta, és az abban foglalt határozat-tervezetet a Képviselő-testület által történő elfogadásra javasolja.

-----------------------------------

A Településfejlesztési Bizottság (3 tagjának jelenlétében) egyhangú 3 igen szavazattal elfogadta a határozat-tervezetet, és így a következő döntést hozta:

Mór Városi Önkormányzat Képviselő-testülete
Településfejlesztési Bizottsága
144/2026. (IX.10.) határozata

a „JAVASLAT a vagyonkezelési jogviszony keretében üzemelő Mór kistérségi víziközmű rendszer 2027-2036. évi Gördülő Fejlesztési Tervének elfogadására” című előterjesztés véleményezése tárgyában


A Településfejlesztési Bizottság a „JAVASLAT a vagyonkezelési jogviszony keretében üzemelő Mór kistérségi víziközmű rendszer 2027-2036. évi Gördülő Fejlesztési Tervének elfogadására” című előterjesztést megtárgyalta, és az abban foglalt határozat-tervezetet a Képviselő-testület által történő elfogadásra javasolja.

-----------------------------------


Egyebek:

Jakab Géza bizottsági tag: Az Orgona utca mögötti terület teli van parlagfűvel, szólt már a tulajdonosnak, de nem tett semmit, mi a megoldás, hogy lekaszálja? Évek óta visszatérő probléma.

Hajnal Tibor városfejlesztési ig.: Magánterületről van szó, a terület parlagfű mentesítéséről a tulajdonosnak kell gondoskodni. 

dr. Istvánfalvi Dávid bizottság elnöke: Zártkerti ingatlan?

Hajnal Tibor városfejlesztési ig.: Kettő telek belterületi a többi négy külterületi, a tulajdonos azonos. Az eljárás rendje, hogy a külterületieket az illetékes földhivatalhoz kell bejelenteni, a belterületi ingatlanok esetében pedig a közigazgatási iroda intézi a kényszerkaszáltatást. 

dr. Istvánfalvi Dávid bizottság elnöke elmondja, hogy a kényszerkaszálás költségét ráterhelik a tulajdonosra.

Hajnal Tibor városfejlesztési ig.: Tájékoztatta a bizottság tagjait, hogy a rendőrségtől megjött a sebességmérő eszközöknek a helyszíni jóváhagyása, tehát készül az eszközbeszerzéssel kapcsolatos előterjesztés.



További hozzászólás, javaslat nem volt. Mindezek után az elnök a bizottság ülését 8 óra 05 perckor berekesztette.

